[bookmark: _Hlk154566662]Z A P I S N I K

 50. sjednice Vijeća Mjesnog odbora „Kralj Petar Svačić“ održane u petak, 04. travnja 2025. u 09,00 sati u prostorijama Mjesnog odbora „Kralj Petar Svačić“ u Preradovićevoj 29
Nazočni članovi Vijeća Mjesnog odbora: Martina Cajner Vela, Ana-Marija Huzjan, Tamara Palijan i Taiba Redžepagić.
Predsjednica Vijeća Mjesnog odbora predlaže usvajanje Zapisnika s 49. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja Zapisnike s 49. sjednice Vijeća Mjesnog odbora „Kralj Petar Svačić“.
Predsjednica Vijeća Mjesnog odbora utvrđuje da su nazočne sve članice Vijeća te su stvoreni uvjeti za održavanje sjednice i pravovaljano odlučivanje.

DNEVNI RED:
1. [bookmark: _Hlk195187531][bookmark: _Hlk192758354]Postavljanje stupića uz podzemne spremnike u Ulici Jurja Žerjavića 8, donošenje zaključka
2. [bookmark: _Hlk195188299]Primjedbe na neredovit odvoz otpada s lokacija podzemnih spremnika u Ulici Jurja Žerjavića i na Trgu kralja Petra Svačića, donošenje zaključka
3. [bookmark: _Hlk195188595]Rekapitulacija rada Vijeća Mjesnog odbora „Kralj Petar Svačić“


Vijeće jednoglasno usvaja dnevni red. 

Ad 1. Postavljanje stupića uz podzemne spremnike u Ulici Jurja Žerjavića 8, donošenje zaključka
[bookmark: _Hlk193803965]Vijeće Mjesnog odbora „Kralj Petar Svačić, jednoglasno, nakon rasprave donosi sljedeći

ZAKLJUČAK
o postavljanju stupića uz podzemne spremnike u Ulici Jurja Žerjavića 8

1. Vijeće Mjesnog odbora „Kralj Petar Svačić“ traži od nadležnog ureda postavljanje stupića uz podzemne spremnike u Ulici Jurja Žerjavića 8 zbog konstantnog uparkiravanja vozila između spremnika i pločnika. 
1. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet na daljnje postupanje.


Ad 2. Primjedbe na neredovit odvoz otpada s lokacija podzemnih spremnika u Ulici Jurja Žerjavića i na Trgu kralja Petra Svačića, donošenje zaključka

Vijeće Mjesnog odbora odustaje od donošenja zaključka obzirom da je Podružnica Čistoća u međuvremenu pojačala intenzitet pražnjenja spremnika na lokacijama u Žerjavićevoj ulici 8 i na Trgu kralja Petra Svačića.

Ad 6. Rekapitulacija rada Vijeća Mjesnog odbora „Kralj Petar Svačić“
Vijeće Mjesnog odbora „Kralj Petar Svačić“ u sazivu Ana-Marija Huzjan, Martina Cajner Vela, Taiba Redžepagić i Tamara Palijan održalo je 50 sjednica i uputilo 89 Zaključaka. Niti na jedan od tih Zaključaka nismo dobili službeni odgovor, odnosno gradski uredi i podružnice reagirali su samo ako smo im je iste slala predsjednica osobno na njihove naznačene adrese e-pošte. U takvoj komunikaciji rijetke, no poneke probleme, uspjeli smo riješiti npr. postaviti zaštitu ogradu za pješake u Mihanovićevoj ulici ispred Dječjeg vrtića Budućnost. 
Sve ostalo, što smo trebali riješiti ili za što smo trebali podršku Vijeća Gradske četvrti Donji grad, ostalo je u međuprostoru bez očitovanja četvrti, predsjednika četvrti, raspravljanja o točkama na sjednicama četvrti itd. Stoga kao najslabiju točku našeg mandata ističemo ovaj saziv vijeća gradske četvrti i njezinog predsjednika zbog čijeg je načina rada naš Mjesni odbor, no i mnogi drugi Mjesni odbori Donjeg grada, zakinut za niz poboljšanja, posebice prometno-komunalnih i infrastrukturnih.
Zbog toga ne možemo biti zadovoljni onime što smo postigli, no zadovoljni smo iznimnim trudom koji smo uložili. Nažalost, razina vijeća mjesnih odbora nije ona s koje se bilo što konkretno može riješiti ili na bilo što konkretno može utjecati. Sa žaljenjem utvrđujemo da će tako biti i nadalje, sve dok neka odgovornija uprava grada ne pristupi cjelovitoj reformi mjesne samouprave.
Na kraju želimo zahvaliti svim zaposlenicima Područnog odsjeka Donji grad na podršci i suradnji te svim gradskim službenicima koji su se odazvali na suradnju.   

Sjednica je završila u 10,00 sati.
Zapisnik vodila Ana-Marija Huzjan.

KLASA: 024-08/25-003/767
URBROJ: 251-13-11-4/003-25-2
Zagreb, 04. travnja 2025.



Predsjednica
Vijeća Mjesnog odbora

[bookmark: _GoBack]Ana-Marija Huzjan, v.r.

Napomena: 
Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Mjesnog odbora „Kralj Petar Svačić“ te stoga Vijeće nije prihvatilo Zapisnik 50. sjednice.


